

 **GRADONAČELNIK**

KLASA:112-02/19-01/02

URBROJ:2186/18-01/1-19-1

U Ludbregu, 16. rujna 2019. godine

Na temelju odredbi članaka 17. i 19.st.2. Zakona o službenicima i namještenicima u lokalnoj i područnoj (regionalnoj) samoupravi («Narodne novine» br. 86/08, 61/11, 04/18), gradonačelnik Grada **Ludbrega r a s p i s u j e**

 **JAVNI NATJEČAJ**

* **za imenovanje pročelnika Upravnog odjela za razvojne projekte, društvene djelatnosti i lokalnu samoupravu u Gradu Ludbregu - 1** izvršitelj na neodređeno vrijeme uz obvezni probni rad u trajanju od tri mjeseca

 Na ovaj Javni natječaj za imenovanje pročelnika Upravnog odjela za razvojne projekte, društvene djelatnosti i lokalnu samoupravu (u daljnjem tekstu:Natječaj) mogu se ravnopravno prijaviti kandidati oba spola, a riječi i pojmovi koji imaju rodno značenje u ovom Natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

 Kandidati moraju ispunjavati opće uvjete za prijam u službu propisane člankom 12. Zakona o službenicima i namještenicima u lokalnoj i područnoj (regionalnoj) samoupravi, a to su:

- punoljetnost

- hrvatsko državljanstvo

- zdravstvena sposobnost za obavljanje poslova radnog mjesta na koje se osoba prima.

 Pored općih uvjeta za prijam, kandidati moraju ispunjavati i slijedeće **posebne uvjete:**

* magistar struke ili stručni specijalist pravnog ili ekonomskog smjera,
* najmanje 5 godina radnog iskustva na odgovarajućim poslovim**a**
* položen državni stručni ispit
* organizacijske sposobnosti i komunikacijske vještine potrebne za uspješno upravljanje upravnim odjelom

Uvjet sveučilišnog ili stručnog specijalista prava ili ekonomije na temelju odredbe članka 35.stavka 1. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“ br. 74/10, 125/14), ispunjavaju i osobe koje su po ranijim propisima stekle visoku stručnu spremu.

Osoba koja ima potrebno radno iskustvo na odgovarajućim poslovima, a nema položen državni stručni ispit, može biti imenovana pod uvjetom da ispit položi u roku od godine dana od dana imenovanja.

 Pročelnikom Upravnog odjela za razvojne projekte, društvene djelatnosti i lokalnu samoupravu ne može biti imenovana osoba kod koje postoje zapreke iz čl. 15. i 16. Zakona o službenicima i namještenicima u lokalnoj i područnoj (regionalnoj) samoupravi (NN br. 86/08, 61/11, 04/18).

 Uz pisanu prijavu kandidati su dužni priložiti slijedeću dokumentaciju:

 - životopis

 - dokaz o hrvatskom državljanstvu (preslik domovnice ili važeće osobne iskaznice)

 - dokaz o ispunjavanju uvjeta stupnja obrazovanja (stručne spreme) i struke određenih

 ovim Natječajem (preslik diplome, potvrde ili uvjerenja)

- vlastoručno potpisanu izjavu da za prijam u službu ne postoje zapreke iz članka 15. i

 16. Zakona o službenicima i namještenicima u lokalnoj i područnoj (regionalnoj)

 samoupravi,

 - uvjerenje nadležnog suda da se protiv kandidata ne vodi kazneni postupak, ne starije

 od 6 mjeseci računajući od posljednjeg dana roka za podnošenje prijava na Natječaj

 (elektronički zapis ili izvornik nadležnog suda),

 -dokaz o ukupnom radnom iskustvu (ispis Elektroničkog zapisa o podacima

 evidentiranim u matičnoj evidenciji HZMO ili Potvrda o podacima evidentiranim u

 matičnoj evidenciji HZMO),

 -dokaz o radnom iskustvu na odgovarajućim poslovima u trajanju od najmanje 5 godina

 (potvrda poslodavca iz koje je vidljivo na kojim poslovima je kandidat radio, rješenje o

 rasporedu ili ugovor o radu)

 -dokaz o položenom državnom stručnom ispitu (preslik svjedodžbe ili uvjerenja).

 Kandidat koji ima pravo prednosti kod prijma u službu prema posebnom zakonu, dužan je u prijavi na javni natječaj pozvati se na to pravo i ima prednost u odnosu na ostale kandidate samo pod jednakim uvjetima.

 Uz prijavu na javni natječaj podnositelj prijave koji se poziva na pravo prednosti dužan je priložiti sve dokaze o ispunjavanju traženih uvjeta kao i rješenje o priznatom statusu, odnosno potvrdu o priznatom statusu kojim se dokazuje postojanje prava prednosti na koje se poziva i dokaz o nezaposlenosti.

 U upravnim tijelima Grada Ludbrega nije osigurana zastupljenost pripadnika nacionalnih manjina sukladno Ustavnom zakonu o pravima nacionalnih manjina.

Osobe iz čl. 101. st. 1.-3. i čl. 102. st.1.-3. Zakona o hrvatskim braniteljima i članovima njihovih obitelji (N.N. br. 121/17.) da bi ostvarili/le pravo prednosti pri zapošljavanju koje u trenutku podnošenja prijava ispunjavaju uvjete za ostvarivanje tog prava dužni/e su uz prijavu na natječaj priložiti sve dokaze u skladu s čl.103. Zakona u svrhu ostvarivanja prava prednosti pri zapošljavanju-Poveznica Ministarstva branitelja - dokazi potrebni za ostvarivanje prava:
 [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)
   Na web stranici Grada Ludbrega <http://www.ludbreg.hr> i na oglasnoj ploči Grada Ludbrega naveden je opis poslova, podaci o plaći za radno mjesto koje se popunjava, način obavljanja prethodne provjere znanja i sposobnosti i iz kojeg područja te pravni i drugi izvori za pripremanje kandidata za tu provjeru.

Na web stranici i na oglasnoj ploči Grada Ludbrega objaviti će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Prethodnoj provjeri znanja i sposobnosti putem pisanog testiranja i intervjua mogu pristupiti samo kandidati koji ispunjavaju formalne uvjete javnog natječaja i koji su podnijeli urednu prijavu.

 Ako kandidat ne pristupi prethodnoj provjeri znanja i sposobnosti, smatra se da je povukao prijavu na javni natječaj.

 **Pisane prijave na javni natječaj podnose se u roku od 8 (osam) dana od dana objave u „Narodnim novinama“ , a mogu se dostaviti preporučeno poštom ili osobno na adresu: Grad Ludbreg, Trg Svetog Trojstva 14, 42 230 Ludbreg s naznakom „Javni natječaj –imenovanje pročelnika Upravnog odjela za razvojne projekte, društvene djelatnosti i lokalnu samoupravu“.**

Urednom prijavom smatra se prijava koja sadrži sve podatke i priloge navedene u ovom javnom natječaju.

 Osoba koja ne podnese pravodobnu i urednu prijavu ili ne ispunjava formalne uvjete iz ovog javnog natječaja, ne smatra se kandidatom prijavljenim na javni natječaj i dostavit će joj se pisana obavijest u kojoj se navode razlozi zbog kojih se ne smatra kandidatom prijavljenim na javni natječaj.

 Nakon raspisanog javnog natječaja ne mora se izvršiti izbor i u tom slučaju se donosi odluka o poništenju protiv koje nije dopušteno podnošenje pravnih lijekova.

 O rezultatima javnog natječaja kandidati će biti obaviješteni u zakonskom roku.

 Gradonačelnik

 Grada Ludbrega:

 Dubravko Bilić

***JAVNI NATJEČAJ OBJAVLJEN JE U „NARODNIM NOVINAMA“ br. 89/2019. Od***

***20.09.2019. godine***